paragraph_text: Norveške narodne priče (nor. Norske folkeeventyr) naziv je zbirke narodnih priča koje su skupili, zapisali i izdali Peter Christen Asbjørnsen i Jørgen Moe. Prva inačica tiskana je između 1841. i 1844. Izdavanje zbirke ubraja se u prekretnicu u razvoju norveškog pisanog jezika na putu odvajanja od danskog, jezika koji je bio norma u Dansko-Norveškoj uniji još od sredine 15. stoljeća.